[{"text_idx": "#000000", "text": "Eestlased viivad pa\u0308ikesevalguse 1500 Filipiini kodusse"}, {"text_idx": "#000001", "text": "Eestis asutatud Andakidz MTU\u0308 paigaldab ja\u0308rgmise aasta jooksul 2000 taaskasutatud plastpudelist tehtud pa\u0308ikesevalgustit hiljuti maava\u0308rina epitsentris olnud Filipiinide saarele Bohol. Ta\u0308nu eestlaste panusele saavad valgustatud 1500 kodu ning mitmed kohalikud koolid ja lasteaiad."}, {"text_idx": "#000002", "text": "Filipiinide abistamise projekt sai alguse eestlanna Birgit Nauri ja tema abikaasa Robin Gurney kolimisest Boholi saarele Filipiinidel, kus nad ma\u0308rkasid va\u0308ga paljude kohalike inimeste elu a\u0308a\u0308rmiselt kasinates tingimustes. Perekonna poolt heategevusprojektide la\u0308biviimiseks asutatud MTU\u0308 Andakidzi projektijuhina tegutseva Birgit Nauri so\u0303nul on Fililpiinidel nagu paljudes maailma paikades inimesed olnud sunnitud ehitama ka\u0308epa\u0308rastest materjalidest hooned u\u0308ksteisele va\u0308ga la\u0308hedale, tihti puuduvad va\u0308ikestel majadel ka aknad. Kuna elektrit pole vo\u0303imalik paigaldada vo\u0303i on see elanike jaoks liiga kallis, puudub neil juurdepa\u0308a\u0308s valgusele."}, {"text_idx": "#000003", "text": "\u201cLihtsate ja odavate pa\u0308ikesevalguse pudelite abiga o\u0303nnestub viia valgus tuhandete inimesteni, kellel puudub vo\u0303imalus elektrit kasutada,\u201d lisas Naur, kutsudes ko\u0303iki tublisid eestlasi projektile kaasa aitama. Paigaldatavate valguspudelite po\u0303himo\u0303te on va\u0308ga lihtne. Taaskasutatud plastikpudelid ta\u0308idetakse veega ja lisatakse vee puhtana hoidmiseks pisut valgendit, misja\u0308rel kinnitatakse pudelid metallkatustesse tehtavatesse aukudesse. Pa\u0308ikesevalgus vo\u0303imendub ja levib la\u0308bi pudeli ruumidesse. Iga pudel tekitab sama palju valgust kui 55-vatine elektripirn. Pa\u0308ikesevalguse pudelid toodetakse ja paigaldatakse kohalike partnerite abiga esialgu Anda piirkonnas Boholi saarel. Hinnanguliselt 90% valguspudelitest la\u0308heb inimeste kodudesse, u\u0308leja\u0308a\u0308nud koolidesse ja lasteaedadesse. Birgit Nauri so\u0303nul parandab valguse paigaldamine oluliselt kohalike naiste olukorda, kes tihtipeale pa\u0308evad la\u0308bi ha\u0308marates ruumides koduseid toimetusi teevad. Samuti paranevad ma\u0308rkimisva\u0308a\u0308rselt laste elu- ja o\u0303ppimistingimused."}, {"text_idx": "#000004", "text": "Algatatud pilootprojekti \u201cLiiter valgust \u2013 Bohol\u201d suurim toetaja on Eesti Vabariigi Va\u0308lisministeerium, mis panustab Andakidzi algatusse 25 000 eurot, u\u0308leja\u0308a\u0308nud vajalikud vahendid kogub u\u0308hing eraannetustest nii Eestist kui va\u0308lismaalt. Va\u0308lisministeeriumi arengukoosto\u0308o\u0308 ja humanitaarabi bu\u0308roo direktori Kaili Terrase so\u0303nul on tegu suurepa\u0308rase na\u0308itega sa\u0308a\u0308stliku ja keskkonnaso\u0303braliku tehnoloogia kasutamisest. \u201cJust seeto\u0303ttu otsustas arengukoosto\u0308o\u0308 komisjoni sedavo\u0303rd paljude inimeste elukvaliteeti parandavale uuenduslikule projektile omalt poolt o\u0303la alla panna\u201d. Ka hiljuti Eestit ku\u0308lastanud U\u0308RO peasekreta\u0308r Ban Ki-Moon mainis oma 16. novembril Tallinnas peetud avalikus ko\u0303nes valguspudeleid kui innovaatilist ja keskkonnaso\u0303bralikku lahendust. Meil on va\u0308ga hea meel, et Eesti mittetulundusu\u0308hendus Andakidz viib pa\u0308ikesevalguse tuhandete inimesteni hiljuti hiiglasliku looduskatastroofi u\u0308le elanud Filipiinidel,\u201d ma\u0308rkis Terras."}, {"text_idx": "#000005", "text": "\u201cPlaanisime pilootprojekti raames paigaldada valgustid esialgu ainult Anda piirkonda, kuid hiljutine maava\u0308rin ja hiiglaslik taifuun Filipiinidel muutis pisut algseid plaane,\u201d selgitas Birgit Naur. \u201cLoomulikult saab Anda kavandatud valgustid, kuid soovime nu\u0308u\u0308d viia valguse ka maava\u0308rinas enim kahjustada saanud piirkondadesse La\u0308a\u0308ne-Boholil,\u201d lisas Naur, kelle so\u0303nul loodetakse pilootprojekti edu korral ja ta\u0308iendavate vahendite leidmisel ja\u0308tkata tasuta valguse viimist veel tuhandete inimesteni, andes kohalikele seela\u0308bi ka to\u0308o\u0308d."}, {"text_idx": "#000006", "text": "Andakidzi projekti peamine koosto\u0308o\u0308partner on MyShelter Foundation \u2013 uuenduslik Filipiini organisatsioon, mida tunnustatakse u\u0308le maailma nende pa\u0308ikesevalguse pudelite lahenduse to\u0303ttu. Fondi asutaja ja juhi Illac Diazi so\u0303nul on Andakidzi \u201cLiiter valgust\u201d projekt fantastiline, millele tuleb igati kaasa aidata. \u201cU\u0308lim kiitus ka Eesti valitsusele, mis seda projekti toetab \u2013 see na\u0308itab ettena\u0308gelikkust ja tunnustust u\u0308ha olulisemaks muutuvatele sa\u0308a\u0308stvate tehnoloogiate kasutamisele rahvusvahelistes abiprogrammides,\u201d u\u0308tles Diaz."}, {"text_idx": "#000007", "text": "Bohol on 1,3 miljoni elanikuga saar Filipiinidel, mida tabas ka\u0308esoleva aasta 15. oktoobril 7,2-palline maava\u0308rin, mille tagaja\u0308rjel suri ligi 200 inimest, ha\u0308visid tuhanded kodud ja tekkis miljonite eurode ulatuses kahjusid. Pelgalt kolm na\u0308dalat pa\u0308rast maava\u0308rinat tabas Filipiinide keskosa, sealhulgas Boholit, hiigeltaifuun Haiyan. Enim sai kannatada Boholist po\u0303hjas asuv Leyte saar, mis toodab ka Boholile elektrit. Looduskatastroofi tagaja\u0308rjel on kogu Boholi provints ilma elektrita ning kui selle esialgne renoveerimine vo\u0303ib valmis saada jaanuariks, siis elektrivarustuse ta\u0308ielik taastamine vo\u0303ib vo\u0303tta kuni aasta."}, {"text_idx": "#000008", "text": "Maailmas elab enam kui miljard inimest ilma elektrita. Filipiinidel on ta\u0308naseks juba paigaldatud pa\u0308ikesevalguse lambid 140 000 kodusse. Samasuguseid lampe leiab aga ka Indias, Bangladeshis, Argentinas, Fidz\u030cil ja Tansaania U\u0308hendvabariigis. Seal, kus elekter on kallis vo\u0303i puudub u\u0308ldse, ta\u0308hendavad lambid pa\u0308evasel ajal tasuta valgust siseruumides, millel puudub ka petrooleumi halb mo\u0303ju tervisele."}, {"text_idx": "#000009", "text": "Andakidz on Eestis registreeritud mittetulundusu\u0308hing, mis aitab vaesuses elavaid lapsi ja nende peresid Anda regioonis Filipiinidel."}, {"text_idx": "#000010", "text": "Vaata videot, mis na\u0308itab olukorda Filipiinidel ning illustreerib pa\u0308ikeselambi to\u0308o\u0308po\u0303himo\u0303tet ja paigaldamist."}, {"text_idx": "#000011", "text": "Ja\u0308lgi meid ja avasta teisigi po\u0303nevaid artikleid!"}, {"text_idx": "#000013", "text": "Filipiinlased armastavad jo\u0303ule ja ko\u0303ike sellega kaasnevat. Jo\u0303ulud algavad Filipiinidel varakult \u2013 juba septembris ilmuvad esimesed kaunistused poodide akendele ja..."}, {"text_idx": "#000014", "text": "Maailmapa\u0308eval saab proovida pagulase elu"}, {"text_idx": "#000015", "text": "Laupa\u0308eval, 31. mail kell 13.00 algab Tallinnas, Vabaduse va\u0308ljakul Maailmapa\u0308ev. Pa\u0308ev to\u0303stab teadlikkust humanitaarabist ja na\u0308itab, kuidas va\u0308ike Eesti aitab..."}, {"text_idx": "#000016", "text": "Algasid EP valimised \u2013 Eesti kandidaatide na\u0308gemused ja lubadused kestlikuks arenguks"}, {"text_idx": "#000017", "text": "7. mail toimus Euroopa Parlamendi valimistel osalevate kandidaatide debatt kestliku arengu teemadel. Debatt peatus pikemalt keskkonna, majandusarengu ja arengukoosto\u0308o\u0308 teemadel...."}, {"text_idx": "#000018", "text": "Investeerimine taristusse \u2013 transporti, niisutussu\u0308steemidesse, energiasse ning info- ja kommunikatsioonitehnoloogiasse \u2013 on u\u0308lioluline ja\u0308tkusuutliku arengu saavutamiseks ja paljude riikide o\u0303iguste..."}, {"text_idx": "#000019", "text": "Inimo\u0303iguste kaitse Paljud organisatsioonid on vo\u0303tnud omaks ja kasutavad o\u0303igustepo\u0303hist la\u0308henemisviisi arengule. Need organisatsioonid suurendavad inimeste mo\u0303juvo\u0303imu, et nad saaksid..."}, {"text_idx": "#000020", "text": "Probleem: U\u0308he ka\u0308ega annab Euroopa Liit vaestele arenguriikidele abi tervishoiumurede lahendamiseks, kuid teisega takistab taskukohaste hindadega ravimite jo\u0303udmist arengumaade turgudele...."}, {"text_idx": "#000022", "text": "Estonian Roundtable for Development Cooperation (AKU\u0308) is an independent not-for-profit coalition of non-governmental organisations that work in the field of development cooperation, global citizenship education or sustainable development."}, {"text_idx": "#000023", "text": "AKU\u0308 is a strategic partner for Estonian Ministry of Foreign Affairs as a consultant the state in field of development cooperation, global citizenship education or sustainable development."}, {"text_idx": "#000024", "text": "AKU\u0308 also provides workshops and consultancy for private sector companies as well as for wider public on sustainable development goals and global issues."}, {"text_idx": "#000025", "text": "The highest decision-making body is the General Assmebly. AKU\u0308\u2019s legal representative is the Board, which is also responsible for managing the organisation\u2019s staff."}, {"text_idx": "#000026", "text": "Estonian Roundtable for Development Cooperation"}, {"text_idx": "#000027", "text": "Agne Kuimet \u2013 member of management board, agne@terveilm.ee"}]